Document ID: /roh_data/filtered/swiss_laws_in_ROHinterleaved.jsonl.gz/17004

This text was translated from DE into Rumantsch Grischun.

Das Handelsregister ist ein Verbund staatlich geführter Datenbanken. Es bezweckt namentlich die Erfassung und die Offenlegung rechtlich relevanter Tatsachen über Rechtseinheiten und dient der Rechtssicherheit sowie dem Schutz Dritter. Rechtseinheiten im Sinne dieses Titels sind:1. Einzelunternehmen;2. Kollektivgesellschaften;3. Kommanditgesellschaften;4. Aktiengesellschaften;5. Kommanditaktiengesellschaften;6. Gesellschaften mit beschränkter Haftung;7. Genossenschaften;8. Vereine;9. Stiftungen;10. Kommanditgesellschaften für kollektive Kapitalanlagen;11. Investmentgesellschaften mit festem Kapital;12. Investmentgesellschaften mit variablem Kapital;13. Institute des öffentlichen Rechts;14. Zweigniederlassungen.

Il register da commerzi è in’unitad da bancas da datas manadas dal stadi. Ses intent è en spezial la registraziun e la publicaziun da fatgs giuridicamain relevants davart unitads giuridicas, ed el serva a la segirezza giuridica sco er a la protecziun da terzas persunas. Unitads giuridicas en il senn da questa lescha èn:1. interpresas singulas;2. societads collectivas;3. societads commanditaras;4. societads anonimas;5. societads acziunaras commanditaras;6. societads cun responsabladad limitada;7. associaziuns;8. uniuns;9. fundaziuns;10. societads commanditaras per investiziuns collectivas da chapital;11. societads d’investiziun a chapital fix;12. societads d’investiziun a chapital variabel;13. instituts da dretg public;14. filialas.